PROTOKOLL FRA UNIVERSTETSSTYRETS STUDIEKOMITE  MØTE 6-05	
	
FREDAG 9. DESEMBER 2005 KL 12.15 – 15.00

Til stede fra komiteen: Prorektor Anne-Brit Kolstø, Studiedekan Trygve Wyller, TF, Studiedekan Finn Arnesen, Jus, Studiedekan Morten Rykke, Odontologi, studiedekan Tor Egil Førland, HF, Studiedekan Annik M. Myhre, MN, Dekan Asbjørn Rødseth, SV, studiedekan Doris Jordet, UV, professor Gunnar Handal, FUP, Ass.faglig leder Beatrice Halsaa, SKK, Maria Veie Sandvik, Studentparlamentet, Kristian Meisingset, Studentparlamentet, samt påtroppende viserektor for studiesaker Inga Bostad
Sekretariat: Studiedirektør Monica Bakken, Seniorkonsulent Finn Ragnar Berger, Seksjon for studieadministrative tjenester, Rådgiver Gjertrud Elisabeth Nysæter Lien, Seksjon for studieadministrative tjenester, Seniorrådgiver Aud Posti Røed, Seksjon for studieadministrative tjenester, Edvin Bach-Gansmo UNIVETT
Forfall:Biblioteksdirektør Jan Erik Røed, UB (observatør) og hans vara, Johannes Wilm, Studentparlamentet

0	Godkjenning av dagsorden. Protokoll fra forrige møte, se 
            http://www.admin.uio.no/sta/studiekom/ 
Dagsorden ble godkjent.

Orienteringssaker:
•	Flytting av studieprogrammet IT – språk logikk psykologi
Studieprogrammet IT – språk logikk psykologi (bachelor og master) overføres fra Det humanistiske fakultet til Det matematisk-naturvitenskapelige fakultet i forbindelse med at fagmiljøet i humanistisk informatikk ved Institutt for lingvistiske og nordiske studier på nyåret 2006 flytter over til Institutt for informatikk. Studieprogrammet er tverrfakultært, og studentene vil fortsatt kunne ta emner på Det humanistiske fakultet etter overflyttingen. Vårsemesteret 2006 vil emnene fortsatt administreres av Det humanistiske fakultet samtidig som programendringer og overføringen administrativt og fysisk med flytting av maskiner forberedes av begge fakulteter med ikrafttreden fra høsten 2006.  Opptaket til høsten 2006 vil foretas av Det matematisk-naturvitenskapelige fakultet.

Diskusjonssaker:
•	Komitéstruktur
Flyttet fra o-sak til d-sak. Komiteenes rolle og struktur påvirkes av styrets tydeligere fokusering på strategiske saker.  Innspill og spørsmål i diskusjonen:
-	Hvordan bedre kommunikasjonen mellom komiteene. 
-	Hva skal man fortsette med og hva bør gjøres annerledes. 
-	Spørsmål om komiteen i større grad bør initiere saker på egen hånd, eller om man skal nøye seg med å avvente saker fra fakulteter, administrasjon og styre. 
-	Det var ønskelig med en oversikt over hvilke saker som har blitt behandlet i komiteen, og i den sammenheng ble det også uttrykt ønske om å endre referatene slik at disse i større grad gjenspeiler diskusjonen for de enkelte saker enn hva som er tilfellet i dag.  Dette ble ansett som viktig for å ta vare på historien bakover, men også viktig i saksbehandlingsøyemed, i og med at mange av sakene i nemnda er gjengangere. 
-	Behov for å se nærmere på hvordan man kan konsentrere sakene og unngå overlappende behandlingsløp ved at saker sendes på høring samtidig med behandling i Studiekomiteen. 
-	Videre burde fokus i mandatet vedr tildeling av midler på lengre sikt rettes over mot prioriterte oppgaver og ikke bare fleksibel læring. 
-	Det var også et uttrykt ønske om at Studiekomiteen i større grad også burde være et forum for uformell kontakt mellom fakultetene. 
-	Det ble antydet at det kunne være hensiktsmessig at man forsøkte å få på plass et årshjul for komiteen og at man også i alle fall én gang i løpet av semesteret hadde et temamøte. 
-	Man var for øvrig komfortabel med komiteens rådgivende funksjon, men det var stemning for at komiteen burde kunne ta opp saker på eget initiativ.

•	Bruk av karakterskalaen: Oppfølgning av referansepanelenes rapporter
Saken utsettes til et senere møte.

•	Bruk av studentevalueringer ved UiO
Kvalitetssystemet forutsetter jevnlige evalueringer blant studentene som et virkemiddel for å sikre studiekvaliteten ved UiO. Som et resultat av dette har antall evalueringer har gått opp de seneste årene, og det er en uttalt bekymring både fra vitenskaplig- og administrativt ansatte om evalueringstretthet hos studentene. Det er viktig å etablere en oversikt over og tenke helhetlig omkring bruk av studentevalueringer en UiO-student møter i løpet av sitt studieløp. For å sikre at studentevalueringer fungerer etter sin hensikt er det viktig å tenke helhetlig.  Det ble pekt på at det er vesentlig å få trukket inn lærerne i arbeidet og få dem også til å se verdien av dette.  Det ble også pekt på at man må få mer konsekvens og at dette for eksempel kan oppnås gjennom incentivmidler slik at evalueringene også bidrar til endringer.  Det er ingen tvil om at jo flere studenter som er med på en evaluering desto bedre grunnlag har man for å si noen om veien videre.  På den annen side vil det kunne være mulig å oppnå det samme gjennom et velfundert utvalg.
Konklusjon: Oppfølging skjer i tilknytning til arbeidet i Kvalitetssystemet.

Vedtakssaker:
1.6-05 Masterprogram på 120 poeng i Teknologi og innovasjon i
kunnskapssamfunnet ved TIK-senteret
Det samfunnsvitenskapelige fakultet vedtok på styremøtet 15.09.05 å anbefale opprettelsen av en toårig master i Teknologi, innovasjon og kunnskap fra studieåret 2006/7. Programmet baseres på det eksisterende internasjonale masterprogrammet ESST (90 studiepoeng), og skal omhandle hvordan teknologi, innovasjon og vitenskap inngår i samfunnsmessige prosesser. Studiet skal videre reflektere de tematiske områder og forskningsaktiviteter som er sentrale ved Senter for teknologi, innovasjon og kultur (TIK). Etableringen av dette programmet er en tilpassing av TIKs portefølje til ny gradsstruktur, og det toårige masterstudiet vil i motsetning til ESST være direkte kvalifiserende for forskerutdanning ved senteret.  Det ble reist innsigelser mot metodeemnene i 3. semester, hvor alternativene til det oppsatte emnet var mindre kvantitative, og man fryktet at dette kunne medføre at studentene fikk problemer med å skjønne hva de andre driver på med.  Det ble også stilt spørsmål metodegrunnlaget til de som ble tatt opp.

Vedtak:
Studiekomiteen anbefaler universitetsledelsen å opprette et masterprogram av 120 studiepoengs omfang i Teknologi, innovasjon og kunnskap ved Det samfunnsvitenskapelige fakultet med de innspill som kom på møtet.  Studiet etableres fra studieåret 2006/2007.  Opprettelsen av studieprogrammet skjer innenfor de økonomiske rammene til Det samfunnsvitenskapelige fakultet.

2.6-05 Masterprogram i religionsstudier
De første studentene på bachelorprogrammet i religionsstudier vil ha fullført sine studier V2006. Disse studentene har vært gitt en forventning om at det vil være et tilbud til dem om masterprogram når de har fullført bachelorprogrammet.  I tråd med vedtak i Kollegiet 21.01.03 (V-sak 5, 02/10110) ønsker TF å opprette en Mastergrad i religion og samfunn.  Det er på det nåværende tidspunkt ikke grunnlag for å iverksette et masterstudium i religionsstudier som et tverrfakultært tilbud mellom HF og TF.  Det ble i møtet uttrykt ønske om at man ikke ga slipp på tanken om at fakultetene skal ÀºÇò¼´Ê±±È·Ö_nba±È·ÖÖ±²¥-²Ê¿ÍÍøÖØµãÍÆ¼öe på like områder.  Emnekodenes prefiks "REL" må erstattes med noe annet passende da "REL" er forbehold religionshistorieemner på HF.  Dette løses i ÀºÇò¼´Ê±±È·Ö_nba±È·ÖÖ±²¥-²Ê¿ÍÍøÖØµãÍÆ¼ö mellom HF og TF.
Vedtak:
Studiekomiteen anbefaler universitetsledelsen å godkjenne den fremlagte programbeskrivelsen for masterprogram i Religion og samfunn ved Det teologiske fakultet, og å godkjenne opprettelse av programmet fra høsten 2006, med de endringer som fremkom på møtet.  Opprettelsen av studieprogrammet skjer innenfor de økonomiske rammene til Det teologiske fakultet.

3.6-05 Studiekvalitetsplan for UiO 2006 - 2007
Forslaget til Studiekvalitetsplan er konsentrert om hovedområdene arbeid med studiekvalitet og Kvalitetssystemet. Arbeid med studiekvalitet forgår for det meste på fakultets- og instituttnivå. Tiltakene er begrunnet i Årsrapport for studiekvalitet og studiekvalitetsarbeid for 2005 og UiOs styringsdokumenter. Planen forutsetter at tiltak konkretiseres ytterligere i den enkelte enhets planer. 
En tenker seg at fakultetenes planer skal være et grunnlag for universitetsledelsens dialogmøter med fakultetene og for årlig rapportering. 
Studiekomiteen tar på et senere møte opp forslaget om å gjøre planen 2-årig samt å få arbeidet inn en syklus som følger de øvrige plan- og rapporteringsprosesser ved UiO. Det ble innvendt at tiltakene godt kunne vært tydeligere og mer konkrete og at det må være et mål at man rapporterer i forhold til tiltakene.  Man var videre tvilende til gevinsten ved at det opprettes administrative midler som det kan søkes på.  Unødig mye tid vil ventelig gå bort i søknadsprosessen.  Bedre da med bevilgninger av øremerkede midler til fakultetene.  Det ble gjort noen tilføyelser i prosateksten.
Vedtak:
Studiekomiteen anbefaler universitetsledelsen å vedta Studiekvalitetsplan for UiO for 2006-2007 med de endringer som fremkom på møtet.

4.6-05 Mal for periodisk programrapport
UiOs system for kvalitetssikring av utdanningsvirksomheten innebærer at ulike rapporter skal dokumentere studiekvalitet og studiekvalitetsarbeid, samt fungere som informasjons grunnlag for enhetenes, fakultetenes og institusjonens videre kvalitets arbeid. Felles rapportmaler skal ha to funksjoner. For det første skal de være til hjelp for de som er ansvarlige for rapporteringen i at de fungerer som veiledning og sikrer at de felles minstekrav som ligger i systembeskrivelsen dekkes i rapporten. For det andre gir de en felles struktur på UiOs dokumentasjon av studiekvalitet og studiekvalitetsarbeid som muliggjør sammenlikning over tid og mellom studietilbud. Adressat for de ulike rapportene er primært studietilbudets eier, men rapportene representerer også informasjon som er interessant for andre (eks studenter og eksterne interessenter). 
Den foreslåtte malen presenterer et felles minstekrav. Fakulteter og institutter står fritt til å utdype, konkretisere og legge til. Forslaget er utarbeidet med sikte på å gjøre rapporteringsarbeidet til en prosess som ikke er mer arbeidskrevende enn nødvendig, men som gir nødvendig og verdifull informasjon. 
Vedtak:
Studiekomiteen anbefaler universitetsledelsen å vedta den foreslåtte mal for periodisk emnerapport.

5.6-05 NOKUTs forskrift om standarder og kriterier for akkreditering av studietilbud
og kriterier for akkreditering av institusjoner – høringsuttalelse fra UiO
I brev av 17. oktober ber NOKUT om tilbakemelding på foreslåtte justeringer i forskrift om standarder og kriterier av akkreditering av studietilbud og institusjoner. Forslaget har vært på høring til fakultetene. Innholdet i kriteriene i forskriften er i hovedsak videreført fra gjeldende forskrift, så man har i høringen bedt om at det blir sett på de endringene som er foreslått og hvilke konsekvenser de vil få. Det har vært kort høringsfrist på forskriften.  Ny forskrift om standarder og akkreditering må være på plass innen 1. januar 2006 og NOKUT har lagt opp et ganske stramt tidsløp selv, med styremøte om høringsutkastet og høringsuttalelsene 15. desember. Høringsfrist til NOKUT var 30. november. NOKUT har fått beskjed om at ÀºÇò¼´Ê±±È·Ö_nba±È·ÖÖ±²¥-²Ê¿ÍÍøÖØµãÍÆ¼öskomiteen og Studiekomiteen ved UiO skal behandle saken på sine respektive møter 5.og 9. desember og at eventuelle nye innspill fra møtene ettersendes.  Det ble påpekt at forskriften går imot reformen, noe som bl.a. HF syntes var lite heldig.
Vedtak:
Studiekomiteen anbefaler universitetsledelsen å slutte seg til vedlagte høringsuttalelse.  Etter avtale ettersendes evt. nye innspill fra Studiekomiteen til NOKUT.

6.6-05 Fleksibel læring: Rapportering om aktiviteter i 2005
I november 2002 vedtok Det akademiske kollegium ved UiO en strategisk plan for fleksibel læring for perioden 2003 – 2007. Teamleder for fleksibel læring ble ansatt i februar 2003. For 2003 ble det satt av kr 2 500 000 til fleksibel læring ved UiO. Av dette ble det lyst ut kr 2 100 000 i stimuleringsmidler etter kriterier vedtatt av Styringsgruppen for kvalitetsreformen. 17 prosjekter ble tildelt prosjektstøtte. For 2004 ble det satt av kr 5 700 000 til fleksibel læring, og 32 prosjekter fikk tildelt støtte etter kriterier vedtatt av Studiekomitéen. For 2005 ble det satt av kr 5 700 000 til fleksibel læring, og ytterligere 23 prosjekter ble tildelt støtte. Teamleder vil med dette rapportere fra aktiviteter i 2005, samt foreslå budsjett for 2006.  Det ble informert om at det p.t. er 72 prosjekter det gis støtte til, og at det er 15000 studenter på Classfronter og ytterligere flere på andre læringsplattformer.
Vedtak: 
1) Studiekomiteen anbefaler universitetsledelsen å ta rapporten om aktiviteter i 2005 til etterretning.
2) Studiekomiteen anbefaler universitetsledelsen å slutte seg til forslaget til budsjett for 2006 for Fleksibel læring.

7.6-05 Fleksibel læring: Forslag til aktiviteter for 2006
I følge strategiplanen for fleksibel læring som ble vedtatt i kollegiemøtet 05.11.02, skal det hvert år i planperioden utarbeides en handlingsplan som bygger på strategiplanen, men som gjenspeiler de erfaringene som etter hvert gjøres ved UiO og den utviklingen som skjer innen feltet fleksibel læring. I tråd med vedtatt strategiplan for Fleksibel læring vil Fleksibel læring fra og med 2006 stimulere til aktiviteter også innen etter- og videreutdanning (EVU). 
Utkast til handlingsplan for 2006 samt forslag til utlysningskriterier for stimuleringsmidler til fleksibel læring for utlysning i januar 2006, legges med dette frem for Universitetsstyrets studiekomité.  Komiteen stilte spørsmål ved forutsetningen om avsetning av stimuleringsmidler til utvikling av fleksible studietilbud, og om dette var en nødvendig forutsetning.  Man mente at det burde være et tilbud og ikke en forutsetning.  Dette ble tatt til etterretning.
Vedtak:
Studiekomiteen anbefaler universitetsledelsen å slutte seg til forslaget til Handlingsplan for Fleksibel læring for 2006 samt de foreslåtte utlysningskriterier for 2006.

8.6-05 Revidert utkast til ny Forskrift om studier og eksamener ved Universitetet i Oslo
og utkast til utfyllende regler
I tilknytning til ny UH-lov har departementet (UFD) orientert om at alle forskrifter med hjemmel i gammel UH-lov må vedtas på ny. Dette innebærer at også UiO-forskriften av 2003 må revideres og vedtas på ny. Universitetsdirektøren har da funnet å ville benytte denne anledningen til en full gjennomgang av UiO-forskriften av 2003 med sikte på endringer. 
En arbeidsgruppe og en referansegruppe med representanter fra alle fakultetene utarbeidet et utkast til ny UiO-forskrift til Studiekomiteens møte 28. oktober 2005 samtidig med at utkastet ble sendt på høring til fakultetene og Studentparlamentet. På bakgrunn av Studiekomiteens behandling og høringsuttalelsene er utkastet noe revidert. Enkelte tema har også vært diskutert i rektoratet som ønsker at også Studiekomiteen får vurdert det nye utkastet. I tillegg innebærer nylig mottatt brev fra departementet via Universitets- og høyskolerådet (UHR) at det kan bli snarlig behov for en endring av to av paragrafene i forskriften. Revidert forslag til ny UiO-forskrift legges derfor frem for Studiekomiteen i foreliggende møte.  Punkt 3 vedr. eksamensgebyrsatsene for privatister og ordningens omfang ble tatt ut, og tas opp som egen sak i styremøte i januar.  For øvrig arbeides det fortsatt med språket, uten at dette berører noe substansielt.
Vedtak:
Studiekomiteen anbefaler universitetsledelsen å fremlegge for vedtak i Universitetsstyret følgende: 
1. Forskrift om studier og eksamener ved UiO vedtas i samsvar med foreliggende forslag. 
2. Utfyllende regler til §§ 2.4, 2.5, 2.6, 5.1, 7.1.6, 7.2 og 10.1 i foreliggende forslag til "Forskrift om studier og eksamener ved Universitetet i Oslo", vedtas i samsvar med forslaget, herunder: 
4. Rektor får fullmakt til å fastsette endringer og/eller nye bestemmelser i §§ 2 7 og 2.8 dersom forskrift fra UFD gjør dette nødvendig. 

9.6-05 Vurdering av opptak av internasjonale søkere til bachelorprogrammer
Saken trekkes og utsettes.  Den vil bli sendt på høring før ny behandling i Studiekomiteen i 2006.

10.6-05 Møtetidspunkter for Studiekomiteen vårsemesteret 2006
Det er behov for å fastsette møtetidspunkter for vårsemesteret 2006.
Vedtak:
Studiekomiteen anbefaler universitetsledelsen å slutte seg til følgende møtedatoer for Studiekomiteen vårsemesteret 2006:
Torsdag 23. februar, kl. 12.15 – 15.00, Fakultetsstyrerommet, SV, Eilert Sundts Hus.
Torsdag 6. april, kl. 12.15 – 15.00, Fakultetsstyrerommet, MatNat, Fysikkbygningen.
Torsdag 18. mai, kl. 12.15 – 15.00, Fakultetsstyrerommet, SV, Eilert Sundts Hus.

11.5-05 Eventuelt 
Det var ingen saker under eventuelt.

Anne Brit Kolstø/sign.
leder	

			Monica Bakken/sign.
		                     studiedirektør